**DĖL LĖŠŲ SKYRIMO**

2023 m. kovo 30 d. Nr. DĮV-211

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, įgyvendindamas Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.2. papunktį ir atsižvelgdamas į Šilalės sutrikusios psichikos žmonių globos bendrijos pirmininkės 2023 m. vasario 9 d. prašymą ir Vytogalos kaimo bendruomenės pirmininkės 2023 m. kovo 28 d. prašymą Nr. 230328-1 „Dėl prisidėjimo prie Nevyriausybinės organizacijos veiklos programos skirtos Dariaus ir Girėno skrydžio per Atlantą 90-ųjų metinių paminėjimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 2 500,0 Eur:

1.1. Šilalės sutrikusios psichikos žmonių globos bendrijai – 500,0 Eur (padengti organizuojamų šventinių popiečių Šilalės rajono bendrijos nariams išlaidų dalį);

1.2. Vytogalos kaimo bendruomenei – 2000,0 Eur (prisidėti prie Nevyriausybinių organizacijų 2023 metų veiklos programos „Dariaus ir Girėno skrydžio per Atlantą 90-ųjų metinių paminėjimas S. Girėno gimtinėje“ išlaidų dalį).

2. P a v e d u Šilalės rajono savivaldybės administracijos Centralizuotas buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila